
ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА


ШЕШІМ

	2026 жылғы «21» шілде
	       № 95
	Мәскеу қаласы




Кеден одағы Комиссиясының және 
Еуразиялық экономикалық комиссия Алқасының 
кейбір шешімдеріне өзгерістер енгізу туралы


Еуразиялық экономикалық одақтың Кеден кодексінің 258-бабының 6-тармағына және 264-бабының 10-тармағына сәйкес Еуразиялық экономикалық комиссия Алқасы шешті:
1. Қосымшаға сәйкес Кеден одағы Комиссиясының және Еуразиялық экономикалық комиссия Алқасының шешімдеріне өзгерістер енгізілсін. 
2. Осы Шешім ол ресми жарияланған күннен бастап күнтізбелік     30 күн өткен соң күшіне енеді.


	Еуразиялық экономикалық комиссия Алқасы Төрағасының
уақытша міндетін атқарушы
	

Б. Сұлтанов

Еуразиялық экономикалық комиссия Алқасының
2026 жылғы 21 шілдедегі № 95 шешіміне
ҚОСЫМША
 

Кеден одағы Комиссиясының және 
Еуразиялық экономикалық комиссия Алқасының 
шешімдеріне енгізілетін
ӨЗГЕРІСТЕР

1. Кеден одағы Комиссиясының 2010 жылғы 18 маусымдағы № 311 шешімімен бекітілген Еуразиялық экономикалық одақтың кедендік шекарасы арқылы өткізілетін жеке пайдалануға арналған тауарларға не Одақтың кедендік аумағына уақытша әкелінген жеке пайдалануға арналған тауарларға, осындай тауарларды шығаруға қатысты кедендік операциялар жасау және оларды кедендік бақылауда емес деп тану фактісін көрсету тәртібінде:
а) 15-тармақ мынадай мазмұндағы бөлікпен толықтырылсын:
«Осы тармақтың бірінші бөлігінде көрсетілген көлік құралдарын шығару мақсатында декларация электрондық құжат түрінде берілген жағдайда осындай декларация құрылымының тиісті деректемесінде декларант уақытша әкелу мерзімін ұзарту үшін кеден органына жүгінуге, көлік құралын кедендік аумақтан шығаруға не Одақ құқығын құрайтын халықаралық шарттар мен актілерде көзделген өзге де іс-қимылдарды жасауға міндетті күн өткенге дейінгі күн кк.аа.жжжж (күні, айы, күнтізбелік жыл) форматында көрсетіледі.»;
б) 17-тармақта:
бірінші бөлікте: 
«еркін нысандағы» деген сөздер «қағаз тасымалдағыштағы құжат түріндегі немесе электрондық құжат түріндегі» деген сөздермен ауыстырылсын;
«және декларацияны (көлік құралдары үшін) немесе жеке пайдалануға арналған осындай тауарлар санатын уақытша әкелу кезінде кеден органы рәсімдеген өзге құжатты (авто- және мотокөлік құралдары үшін) кеден органының лауазымды тұлғасына ұсыну» деген сөздер алып тасталсын;
бірінші бөліктен кейін мынадай мазмұндағы бөлікпен толықтырылсын:
«Декларация қағаз тасымалдағыштағы құжат түрінде берілген жағдайда декларант декларацияны (көлік құралдары үшін) немесе тауарлардың осындай санатын уақытша әкелу кезінде кеден органы рәсімдеген өзге құжатты (авто- және мотокөлік құралдары үшін) кеден органының лауазымды тұлғасына ұсынуға міндетті.»;
екінші бөліктен кейін мынадай мазмұндағы бөлікпен толықтырылсын:
«Декларация электрондық құжат түрінде берілген жағдайда осындай декларация құрылымының тиісті деректемесінде декларант кеден одағы белгілеген уақытша әкелу мерзімін Кодекстің 264-бабының 1 және                  2-тармақтарында көзделген ең көп мерзім шегінде қайта ұзарту үшін не еркін айналымға шығару мақсатында, кері әкету немесе Одақ құқығын құрайтын халықаралық шарттармен және актілермен белгіленген кедендік рәсімдермен орналастыру мақсатында кедер органына кедендік декларациялау үшін кеден органына жүгінуі міндетті күн өткенге дейінгі күн кк.аа.жжжж (күні, айы, күнтізбелік жыл) форматында көрсетіледі.»;
в) 18-тармақта:
бірінше бөлікте:
3 және 4-тармақшалар мынадай редакцияда жазылсын:
«3) өтініш берілмеген;
4) декларация қағаз тасымалдағыштағы құжат түрінде берілген жағдайда, көлік құралын уақытша әкелу кезінде рәсімделген декларация (өзге құжат) ұсынылмаған;»;
мынадай мазмұндағы 5 және 6-тармақшалармен толықтырылсын:
«5) өтініште электрондық құжат түрінде берілген декларация туралы дұрыс емес мәліметтер көрсетілген;
6) өтінішке қол қойылмаған не тиісті түрде куәландырылмаған.»;
мынадай мазмұндағы бөлікпен толықтырылсын:
«Декларация электрондық құжат түрінде берілген жағдайда кеден органының лауазымды тұлғасы уақытша әкелу мерзімін ұзартудан бас тартқан кезде электрондық құжат түріндегі декларация құрылымының тиісті деректемесінде бас тарту себептері мен оның кк.аа.жжжж (күні, айы, күнтізбелік жыл) форматындағы күнін көрсете отырып: «  __________ байланысты ұзартудан бас тартылды» жазбасы енгізіледі.»;
г) 19-тармақ мынадай мазмұндағы бөліктермен толықтырылсын:
«Жеке пайдалануға арналған көлік құралдарын уақытша әкелу кезінде декларация (өзге құжат) электрондық құжат түрінде ресімделген жағдайда осындай көлік құралдарын оларды кері әкету кезінде кедендік декларациялау электрондық құжаты түріндегі декларация беру арқылы жүзеге асырылады. Уәкілетті кеден органының лауазымды тұлғасы осындай декларация құрылымының тиісті деректемесінде «Әкету» жазбасын енгізеді және кк.аа.жжжж (күні, айы, күнтізбелік жыл) форматында күнін қояды. 
Бұл ретте егер осындай көлік құралдарын кері әкетуді жүзеге асыратын жеке тұлғада кедендік декларациялауға жататын тауарлар бар болса, мұндай тауарлар кері әкетілетін көлік құралдарымен бір декларацияда декларациялануы мүмкін. Ұсынылған декларацияда уәкілетті кеден органының лауазымды тұлғасы шығару (шығарудан бас тарту) туралы куәландыратын белгілерді қояды.»;
д) 201-тармақта:
бірінші бөліктің екінші сөйлемінде «еркін нысандағы» деген сөздер «қағаз тасымалдағыштағы құжат түріндегі немесе электрондық құжат түріндегі» деген сөздермен ауыстырылсын;
екінші бөліктен кейін мынадай мазмұндағы бөлікпен толықтырылсын:
«Кедендік аумаққа уақытша әкелінген жеке пайдалануға арналған көлік құралын беру рұқсат беру кеден органы жеке пайдалануға арналған осындай көлік құралын кедендік аумаққа уақытша әкелген кезде кеден органының лауазымды тұлғасы жеке пайдалануға арналған осындай көлік құралы берілетін жеке тұлғаның тегін, атын және әкесінің атын (бар болған жағдайда) және оның жеке басын куәландыратын құжаттын деректемелерін, сондай-ақ кедендік баждарын, салықтарды және осындай қамтамасыз ету сомасын төлеу бойынша міндеттемелерді орындауды қамтамасыз етуді ұсынуды растайтын құжаттың деректемелерін көрсете отырып «КҚ ________ беруге рұқсат етілді» жазбасын енгізу арқылы ресімдеген электрондық құжат түріндегі декларация құрылымының деректемесінде көрсетіледі («қағаз тасымалдағыштағы құжат түріндегі декларацияның «Қызметтік белгілер үшін» өрісіне сәйкес келеді).»;
е) 202-тармақта:
үшінші бөлікте «еркін нысандағы» деген сөздер «қағаз тасымалдағыштағы құжат түріндегі немесе электрондық құжат түріндегі» деген сөздермен ауыстырылсын;
жетінші бөліктен кейін мынадай мазмұндағы бөлікпен толықтырылсын:
«Кедендік аумаққа уақытша әкелінген жеке пайдалануға арналған көлік құралын беруге рұқсат беру кеден органы жеке пайдалануға арналған осындай көлік құралын кедендік аумаққа уақытша әкелу кезінде кеден органының лауазымды тұлғасы жеке пайдалануға арналған осындай көлік құралы берілетін жеке тұлғаның тегін, атын және әкесінің атын (бар болған жағдайда) және оның жеке басын куәландыратын құжаттың деректемелерін немесе оларға жеке пайдалануға арналған осындай көлік құралы берілетін заңды тұлғаның, заңды тұлға болып табылмайтын ұйымның атауын, не дара кәсіпкердің тегін, атын және әкесінің атын (бар болған жағдайда), оларды салық органында есепке қою туралы мәліметтерді (бар болған жағдайда), сондай-ақ жеке пайдалануға арналған көлік құралын тасымалдау шартының, көлік (тасымалдау) құжатының күні мен нөмірін көрсете отырып «КҚ әкету үшін ________ беруге рұқсат етілді» жазбасын енгізу арқылы ресімдеген электрондық құжат түріндегі декларация құрылымының деректемесінде көрсетіледі (қағаз тасымалдағыштағы құжат түріндегі декларацияның «Қызметтік жазбалар үшін» өрісіне сәйкес келеді).».
2. Еуразиялық экономикалық комиссия Алқасының 2019 жылғы         23 шілдедегі № 124 шешімімен бекітілген Жолаушыларға арналған кедендік декларацияны толтыру және жолаушыларға арналған кедендік декларацияда мәлімделген мәліметтердің өзгеруіне (толықтырылуына) байланысты кедендік декларацияларды жасау тәртібінің 24-тармағында:
алтыншы абзац «жеке пайдалануға арналған көлік құралын уақытша әкелу мерзімін ұзартудан бас тарту туралы» деген сөздермен толықтырылсын;
он алтыншы абзацтан кейін мынадай мазмұндағы абзацтармен толықтырылсын: 
«Жеке пайдалануға арналған көлік құралын уақытша әкелу мерзімі ұзартылған жағдайда осындай көлік құралын Одақтың кедендік аумағына әкелу кезінде ресімделген және оның Одақтың кедендік аумағында уақытша болуы үшін шығарылуын растайтын жолаушыларға арналған кедендік декларацияда жазба жүргізіледі: «ҚК-ын уақытша әкелу мерзімі ____________ дейін» (жеке пайдалануға осындай арналған көлік құралын уақытша әкелу мерзімін ұзарту кезеңі аяқталатын күн кк.аа.жжжж (күні, айы, күнтізбелік жыл) форматында көрсетіледі).
Жеке пайдалануға арналған көлік құралын уақытша әкелу мерзімін ұзартудан бас тарылған жағдайда осындай көлік құралын Одақтың кедендік аумағына әкелу кезінде ресімделген және оның Одақтың кедендік аумағында уақытша болуы үшін шығарылуын растайтын жолаушыларға арналған кедендік декларацияда осындай бас тарту үшін негіз ретінде қызмет еткен себептерді көрсете отырып: «__________ байланысты ұзартудан бас тартылды» жазбасы жүргізіледі.».

